**Výpis uznesenia Vedeckej rady**

**Právnickej fakulty Univerzity Mateja Bela v Banskej Bystrici**

**zo dňa 10. decembra 2018**

**K bodu 3**

Na úvod bodu 3 predseda inauguračnej komisie Mult. Dr. h. c. prof. JUDr. Mojmír Mamojka, CSc. informoval, že po skončení inauguračnej prednášky pristúpila inauguračná komisia k neverejnému tajnému hlasovaniu.

Z celkového počtu troch prítomných členov inauguračnej komisie bol odovzdaný celkový počet troch platných upravených hlasovacích lístkov. Za odporučenie schváliť návrh na vymenovanie doc. JUDr. Milana Ďuricu, PhD. za profesora v odbore: 3.4.10 Obchodné a finančné právo boli odovzdané 3 platné hlasy. Proti: 0 hlasov, zdržalo sa hlasovania: 0.

Vedecká rada PrF UMB v nadväznosti na stanovisko inauguračnej komisie konštatovala, že inaugurant splnil podmienku podľa § 76 ods.5 zákona č. 131/2002 Z. z. o vysokých školách v platnom znení; rovnako splnil podmienky, vyžadované § 76 ods. 7 zákona č. 131/2002 Z. z. o vysokých školách v platnom znení, tzn.:

a) vedecky a pedagogicky dlhodobo pôsobí v odbore 3.4.10. obchodné a finančné právo na vysokej škole,

b) ovplyvnil vývin daného študijného odboru vytvorením vedeckej školy, ktorá nadväzuje na jeho publikované vedecké práce,

c) je v študijnom odbore 3.4.10. obchodné a finančné právo uznávanou vedeckou osobnosťou, pričom jeho vedecké práce dosiahli aj medzinárodné uznanie.

Pred hlasovaním VR o predmetnom návrhu navrhol predseda VR zvoliť skrutátorov hlasovania, a to doc. JUDr. Jaroslava Klátika, PhD. a JUDr. Luciu Petríkovú, PhD.

Následne dal predseda Vedeckej rady PrF UMB o prednesenom návrhu hlasovať **v tajnom hlasovaní**, v ktorom je na prijatie rozhodnutia o schválení návrhu na vymenovanie za profesora potrebná nadpolovičná väčšina hlasov všetkých členov Vedeckej rady PrF UMB, tzn. minimálne 18 hlasov.

**Hlasovanie o návrhu inauguračnej komisie schváliť návrh na vymenovanie doc. JUDr. Milana ĎURICU, PhD. za profesora** **v odbore** **3.4.10. obchodné a finančné právo.**

Počet členov vedeckej rady oprávnených hlasovať: 35

Počet prítomných členov oprávnených hlasovať: 28

Počet odovzdaných hlasov: 28

- z toho kladných: 28

- z toho záporných: 0

- z toho neplatných: 0

**Uznesenie č. 9/2018:** **Vedecká rada Právnickej fakulty UMB Banská Bystrica** **schvaľuje návrh inauguračnej komisie na vymenovanie doc. JUDr. Milana ĎURICU, PhD. za profesora** **v odbore** **3.4.10. obchodné a finančné právo.**

V Banskej Bystrici, 10. decembra 2018

 **doc. Dr. iur. JUDr. Ing. Michal Turošík, PhD.**

 predseda Vedeckej rady PrF UMB

 dekan Právnickej fakulty UMB